בובי לקס

בובי לקס (נולד ב-18 ביולי 1967) הוא שחקן, במאי ומדבב ישראלי. לקס נולד באנגליה וגדל בצפון-מערב לונדון, משפחתו של לקס במקור מהעיר ברנו בצ'כוסלובקיה. שלושה שבועות אחרי ליל הבדולח, בו נשרף בית הכנסת מול הבית, משפחתו של לקס קיבלה הודעה שהם יכולים להעלות תוך יומיים את אביו של לקס לרכבת לאמסטרדם. אביו של לקס נמנה עם ה"קינדר-טרנספורט" (כינוי למשלחות הצלה של ילדים יהודים ונוצרים משטחי גרמניה הנאצית ומהשטחים שנכבשו על ידה), נקלט במוסד לילדים יהודים, אבל כיוון שלא הייתה לו אזרחות גרמנית, במוסד נלחצו מכך שהוא ועוד חמישה חברים יסכנו את כל הקבוצה והוציאו אותם החוצה. ב-1939 אביו של לקס אדגר, עלה על אנייה שעשתה דרכה לאנגליה וכך ניצל – כל הילדים עם האזרחות הגרמנית, שנשארו במוסד, נשלחו למחנות אחרי הפלישה הגרמנית. הוריו הגיעו להולנד, אחרי שאבא כבר עזב. הם עברו מדירה לדירה ואז נתפסו על-ידי הנאצים. שלושת האחים של אביו של לקס מתו ממחלות. בזמן המלחמה הממשלה הבריטית החליטה שכל הגרמנים באנגליה חשודים כמרגלים וריכזו אותם במחנה באחד האיים, אז אביו של לקס שהה שם תקופה. אחרי המלחמה הוא נע בין עבודות ונכנס לעסקי התכשיטים. לאמו של לקס, יהודייה ילידת אנגליה, הייתה גלידריה במרכז לונדון ובהמשך עבדה כספרית. סבו וסבתו מצד אביו נספו באושוויץ. סבו של לקס הגיע לברלין, פתח חנות בגדי נשים, התחתן, נולדו להם שלושה ילדים, התאלמן ואז התחתן עם סבתו של לקס עמליה. לקס, חזר בתשובה, למד בישיבה, למד אמנות וקולנוע, עבד במחלקת התחקירים החברתיים בחברת הטלוויזיה "גרנדה", עלה ב-1992 לישראל, מטעמי ציונות והחל לעבוד בטלוויזיה החינוכית עד 1999. עובד מאז כבמאי פרילאנס עם ניסיון במגוון רחב של הפקות. בשנים האחרונות מתמקד בהפקות ילדים חלקם כיוצר זוכי פרסי אקדמיה. בשנת 2015 הופיע בסדרה הקומית של HOT3 "אנחנו במפה" בתפקיד מאמן אנגלי. באותה השנה גם גילם את רג'ינלד לוי בסרט "סבנה". בשנת 2017 שיחק בסדרת הנוער "שכונה" ששודרה בערוץ ניקלודיאון בחברת HOT שיחק את קווין. באותה השנה גילם את דמותו של אדגר בסדרה הקומית של ערוץ 2 "לצבי יש בעיה". בשנים 2022–2024 השתתף בשני העונות של הסדרה הקומית של רשת 13, "שנות ה-90", בה גילם את אדוארד, אביה הבריטי של בקי (עופרי לסקי). בשנת 2024 שיחק בסדרת הטלוויזיה "שקשוקה" ששודרה בכאן חינוכית. בשנים 1980–1985 שיחק בתור ילד בבימות הווסט אנד של לונדון והפסטיבל באדינבורו. בשנים 1992–1993 שימש כבמאי בסקופוס הפקות, בשנים 1993–1999 שימש כבמאי בטלוויזיה החינוכית הישראלית, בשנים 1999–2015 שימש כבמאי פרילנס. בנוסף לקס ביים את הסדרות והסרטים "שירים קטנים 8" (1993), "הכל פתוח" (1996), "אולפן החופש הגדול" (1997), "סיפורים לנימי" (2000), "סבתא בתיה" (2000), "שלגיה" (2002), "המניפולציה" (2004), "היכל התרבות" (2005), "דפנה ודודידו" (2005), "האיגלו של טרלה" (2005), "המגילה החדשה של הופ!" (2005), "משחק מכור" (2006), "מי רוצה להיות מיליונר?" (2007), "האם אתה חכם יותר מתלמיד כיתה ו'?" (2007), "בנות" (2007), "רחוב שמש 22 – פסח" (2007), "הופ כיתה א'" (2007), "בעזרת השם" (2009), "המועדון של לוגי" (2010), "שמח עם ירון אילן" (2010), "היכל התהילה" (2010), "מצב האומה" (2011), "פלאשבק" (2011), "כוח שש בש" (2011), "קוף אחרי בן אדם" (2011), "מיני שף" (2011), "הכי טרי שיש" (2011), "מישהו לבשל איתו" (2011), "אוכל של בית" (2012), "הגרוטאה של גיא ויויו" (2012), "תראו אותי" (2013), "מה זה מוזה?" (2013), "ממלכת טוביהו" (2013), "מר עגבנייה" (2015), "פעמיים אהרוני" (2015), "במטבח עם אמא" (2015), "האולימפיאדה של הופ!" (2016), "חדר 101" (2017), "דן ומוזלי" (2017), "העולם המטורף של דוד חיים" (2017), "ליאור דיין מחובר" (2017), "הילי" (2017), "המופע המבולבל של יובל" (2017), "פילו וסופי" (2018), "אולי פיל" (2018), "האתגר הגדול" (2020), "צחוק מהמצב" (2020), "השכונה של הופ!" (2020), "קפה עמליה" (2021), "משפחה באוטו" (2021), "אלי החתול" (2022), "מולי וצומי" (2023), "ביחד עם ניק" (2023), "רחוב סומסום – מילת היום!" (2024), "השעשוהופ! – הפתרון לכל וכחת" (2024), "פרפר נחמד" (2024). בשנת 1994 דיבב את קולו של הכלב אדי בתוכנית ללימוד אנגלית "Seven in Heaven" ששודרה בטלוויזיה החינוכית. בשנת 2018 קריין בסרט התיעודי "יומני אוסלו". בנוסף לקס דיבב וקריין במגוון פרסומות. חיים אישיים לקס אב לארבעה בנים וסב לנכדים. בובי לקס, ברשת החברתית אינסטגרם סרטונים בערוץ של בובי לקס, באתר יוטיוב בובי לקס, במיזם "אישים" לתיעוד היצירה הישראלית בובי לקס, במסד הנתונים הקולנועיים IMDb (באנגלית) בובי לקס, במאגר הידע העברי לקולנוע ישראלי ועולמי "אידיבי" בובי לקס, באתר ספר הקולנוע הישראלי אמיר קמינר, "אבא ברח מהנאצים עם מזוודה, ואני ישראלי גאה מחזיר אותה לברלין", באתר ynet, 28 באפריל 2022 בובי לקס, באתר סוכנות שרית ולורנס החשבון שלי, באתר איגוד הבמאיות והבמאים